Madagaskarda o‘latga yo‘liqqan 19 kishi vafot etdi

Oxirgi ikki oy ichida Madagaskarda 19 kishi o‘lat qurboni bo‘ldi. Bu haqda “Interfaks” xabar bermoqda.

“Biz Madagaskarda o‘latga yo‘liqish bilan bog‘liq 104 holatni qayd qildik, 19 kishi vafot etdi”, — ma’lum qildi mamlakat sog‘liqni saqlash vaziri Mami Lalatiana Andriamanarivo.
U joriy yildan o‘lat mavsumi odatdagidan ko‘proq davom etganini qo‘shimcha qilib o‘tdi.
Madagaskar 1980-yildan boshlab har yili o‘lat mavsumini boshdan kechiradi. Xastalikni o‘rmon yong‘inlaridan qochib aholi zich yashaydigan hududlarga keladigan sichqonlar keltirib chiqaradi.